Diari Oficial de la Generalitat Valenciana


Sumari del DOGV 6542, del 14-06-2011 (2011/6363)

Notificació de la sentència dictada en les actuacions número 286/2009.
----------------------------------------------------------------------

### Dades del document

Número de DOGV
:   6542

Data del DOGV
:   14-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6363


Organisme emissor
:   Jutjat Social Número 3 de Múrcia

Tipus de document
:   Edicte

Notificació de la sentència dictada en les actuacions número 286/2009. [2011/6363]  
Interlocutòria número 0000286 /2009  
Demandant: Silvia García Sánchez.  
Demandat: Natural Schonheit, SL.  
Fernando Casadas Arquero, secretari judicial del Jutjat Social número 3 de Múrcia, faig saber:  
Que en el procediment d'execució 0000286/2009 d'aquest Jutjat Social, seguit a instàncies de Silvia García Sánchez contra la empresa Natural Schonheit, SL, sobre acomiadament, s'hi ha dictat la interlocutòria despatxant execució amb la següent resolució, la part dispositiva de la qual s'hi adjunta:  
  
Dispose:  
Primer. Despatxar l'execució sol·licitada per Silvia García Sánchez contra Natural Schonheit, SL, per un import de 14.537,94 euros de principal, més 2.507,79 euros per a costes i interessos que es fixen provisionalment.  
Segon. Efectuar l'embargament dels béns de la demandada en una quantia suficient. I atés que es desconeixen els béns concrets, que es procedisca a esbrinar-los i amb aquest objecte, expediu els oficis corresponents i manaments al cap provincial de Trànsit, l'alcalde, Servei d'Índex del Registre de la Propietat, Gerència del Centre de Gestió Cadastral i també al director de l'Agència Tributària, a fi que comuniquen a aquest Jutjat si la Hisenda Pública deu alguna quantitat a l'executat pel concepte de devolució per l'impost sobre la renda de les persones físiques, impost sobre el valor afegit, o qualsevol altre.  
  
I així mateix, perquè tots ells, i sense perjudici de les exigències legals, en el termini màxim de cinc dies, faciliten la relació de tots els béns o drets del deutor de què tinguen constància. Advertiu les autoritats i funcionaris requerits de les responsabilitats derivades de l'incompliment injustificat del que s'ha disposat (art. 75.3 i 238.3 de la LPL).  
  
En cas positiu, es disposa l'embargament dels possibles vehicles propietat de l'executada, i se sol·licita, al seu torn, l'anotació corresponent i el certificat consegüent, així com l'embargament de les quantitats pendents de devolució per la hisenda pública a l'executat, fins a cobrir la quantitat objecte de constrenyiment, i se sol·licita que aquestes es remeten al compte de dipòsits i consignacions que aquest Jutjat té obert al banc Banesto, c/c núm. 0037-8473-2687-17-95, siti a l'avinguda de Libertad, Múrcia.  
Així mateix, es disposa l'embargament de tots els ingressos que es produïsquen i dels saldos creditors existents en els comptes corrents, dipòsits d'estalvi o anàlegs, així com de qualsevol valor mobiliari titularitat de la constreta, en els quals l'entitat financera corresponent actue com a dipositari o mer mitjancer, fins a cobrir l'import del principal degut i els interessos i les costes calculats.  
Expediu les comunicacions oportunes a les entitats financeres del domicili de la constreta, per a la retenció i transferència dels saldos resultants fins al límit de la quantitat objecte de constrenyiment, i advertiu-los de les responsabilitats penals en què poden incórrer els qui auxilien o es confabulen amb la constreta per a ocultar o sostraure alguna part dels seus béns o crèdits (art. 519 i següents del Codi Penal i 893 Codi de Comerç), i se li fa saber a aquesta que ha de contestar al requeriment en el termini màxim de cinc dies hàbils comptador des que es notifique, amb les advertències derivades del que estableixen els articles 75 i 238.3 LPL.  
Efectueu els esbrinaments del patrimoni oportuns facilitats per l'Agència Estatal de l'Administració Tributària (AEAT) a través de l'accés directe d'aquest Jutjat a l'aplicació de consulta davant d'aquesta Agència.  
Tercer. Advertiu i requeriu l'executat de les obligacions i requeriments que se li efectuen en els raonaments jurídics quart i cinqué d'aquesta resolució i de les conseqüències del seu incompliment que es detallen en el raonament sisé i que podran comportar la imposició de constrenyiments pecuniaris en una quantia de fins a 600 euros.  
Quart. Traslladar aquesta resolució i l'escrit on se sol·licita l'execució al Fons de Garantia Salarial als efectes esmentats en el raonament jurídic seté.  
Notifiqueu aquesta resolució a les parts.  
De conformitat amb el que estableix l'article 208 de la Llei d'Enjudiciament Civil en relació amb els articles 551.2, 556 i 559 del mateix text legal, feu saber a les parts que aquesta resolució no pot ser objecte de cap recurs, sense perjudici de l'oposició que puga formular l'executat, davant d'aquest Jutjat, dins dels 10 dies següents a la notificació d'aquesta resolució per motius de fons (pagament o compliment) o per defectes processals.  
Aquesta és la meua interlocutòria que dispose, mane i firme Lourdes Gollonet Fernández Trespalacios, magistrada jutgessa del Jutjat Social número 3 de Múrcia i província. La magistrada jutgessa».  
I perquè valga de notificació de forma legal a Natural Schonheit, SL, en parador ignorat, lliure aquesta cèdula a fi que s'inserisca en el Butlletí Oficial de la Província de València.  
S'adverteix el destinatari que les següents comunicacions es faran amb la fixació d'una copia de la resolució o de la cèdula al tauler d'anuncis de l'oficina judicial, llevat del supòsit de la comunicació de les resolucions que hagen de revestir forma d'interlocutòria o de sentència, o quan es tracte de citació a termini.  
  
Múrcia, 20 de maig de 2011.- El secretari judicial: Fernando Cabadas Arquero.